Academia de Studii Economice din București

Data: 07.09.2018

**ANUNȚ**

Academia de Studii Economice din București cu sediul în Piața Romană, nr.1, sector 1, Bucureşti, organizează concurs pentru ocuparea a două posturi de Cercetător postdoctorand, în cadrul proiectului “Towards Sustainable Food and Drink Choices among European Young Adults: Drivers, Barriers and Strategical Implications” (SUSCHOICE) (ID 66 / 08.09.2017), de tip Horizon 2020 finanţat de UEFISCDI (contract nr. 42/2018), coordonat de Dep. de Economie Agroalimentară şi a Mediului.

* Normă parţială pe durată determinată, 1 an cu posibilitatea de prelungire încă 2 ani până la finalizarea proiectului;

1. **Pentru participarea la concurs, candidații trebuie să îndeplinească următoarele condiții generale și condiții specifice:**

**1. Condiții generale:**

a) are vârsta minimă reglementată de prevederile legale;

b) are capacitate deplină de exercițiu;

c) nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **Nivelul studiilor**: superioare; Titlul de doctor în economie obținut în ultimii 10 ani;
2. **Domeniul studiilor**: Absolvent al unui program de studii din domeniul economiei agroalimentare și a mediului; Doctor în Economie.
3. Vechime în specialitatea postului: 0 ani.
4. Alte condiţii specifice:

* Competențe lingvistice - cunoașterea limbii engleze (Diplomă de finalizare a unor studii în limba engleză /certificare de limba engleză);
* Cunoștințe de operare pe calculator (necesitate și nivel): nivel avansat;
* Cunoștințe de folosire a tehnicii de calcul, cunoștințe de implementare și utilizare sisteme software; Cunoștințe privind metode și tehnici de cercetare cantitativă și calitativă;
* Alte competențe și abilități: capacitate de rezolvare eficientă a problemelor, spirit de echipă, capacitate de comunicare interpersonală, capacitate de a lucra în echipă, rezistență la stres;
* Cerințe specifice: muncă de birou; disponibilitate pentru deplasări în țară și/sau în străinătate.

**Atribuţiile postului**:

* Cercetare şi dezvoltare în domeniul alegerilor durabile în materie de alimente și băuturi în rândul consumatorilor europeni, în scopul determinării percepției consumatorilor în vederea identificării factorilor, barierelor şi tendințelor viitoare privind alegerea durabilă a alimentelor și băuturilor în rândul adulților tineri europeni şi consumul durabil;
* Cercetare şi dezvoltare evaluarea posibilelor strategii pentru promovarea consumului durabil de alimente și băuturi în rândul adulților tineri europeni;
* Dezvoltarea unui cadru de cercetare cuprinzător pentru analiza factorilor macro și structurali în baza documentelor de politici publice și a discursului media;
* Participarea la elaborarea unui cadru cuprinzător de cercetare pentru analiza alegerii alimentelor și a băuturilor efectuate de tinerii consumatori adulți din cinci țări (Italia, Norvegia, Suedia, Germania și România) în vederea elaborării de recomandări pentru companii și autorități publice;
* Elaborarea liniilor directoare pentru crearea unei baze de date integrate privind consumul durabil de alimente;
* Participarea la activităţile de diseminare şi raportare ale proiectului.

1. **Concursul va consta într-o probă de evaluare a dosarelor şi un interviu.**

* **Proba de evaluare a dosarelor va avea loc în data de 17.09.2018, începând cu ora 9.00,** **sala 3009**, la sediul Departamentului EAM din cadrul Academiei de Studii Economice din București.

Probele sunt eliminatorii, numai candidații care însumează minim 70 de puncte din totalul de 100 vor susține și proba interviului. Dacă există candidaţi care au cumulat acelaşi punctaj în urma evaluării dosarelor de concurs, aceştia vor participa la proba interviului cu condiţia să îndeplinească minim 70 de puncte din totalul de 100. Dacă există candidaţi care au cumulat acelaşi punctaj în urma probei interviului, aceştia vor fi departajaţi în funcţie de perioada cât mai scurtă de la finalizarea studiilor doctorale în domeniul economic.

Contestaţiile la evaluarea dosarelor de concurs se vor depune la Registratura ASE în data de 18.09.2018, până la ora 12.00.

* **Acte necesare pentru întocmirea dosarului de concurs**:

1. OPIS cu semnatura candidatului;
2. Cerere de înscriere adresată Rectorului ASE;
3. Copia actului identitate sau a oricărui document de identificare, potrivit legii, după caz;
4. Copia certificat de căsătorie sau dovada schimbării numelui, în cazul în care candidatul și-a schimbat numele, ( dovada schimbării numelui);
5. Cazier judiciar sau declaraţie pe proprie răspundere că nu are condamnări penale care să-l facă incompatibil cu funcţia pentru care candidează;
6. Adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului;
7. Curriculum vitae, datat şi semnat;
8. Lista de lucrări științifice a candidatului (maxim 10 lucrări relevante);
9. Scrisoare de motivație;
10. Copie după carnetul de muncă şi/sau adeverinţă care să ateste vechimea în muncă, în meserie şi/sau specialitatea studiilor;
11. Copii ale documentelor care atestă experienţa în domeniul de activitate specific proiectului, dacă este cazul;
12. Copii ale documentelor care atestă nivelul studiilor şi a altor acte care atestă efectuarea unor specializări relevante proiectului (diplome licență/master, doctorat, atestate, certificate etc.);
13. Alte documente relevante.

Actele prevăzute la pct. 3, 4, 5 și 12 vor fi prezentate și în original, în vederea verificării conformității copiilor cu originalele.

**Dosarele de concurs se vor depune la Registratura ASE București în data de 14 septembrie 2018, până la orele 13.00.**

* **Interviul** se va desfăşura **în data de 19.09.2018, începând cu ora 10.30,** **sala 3009**, la sediul Departamentului EAM din cadrul Academiei de Studii Economice din București. Accesul în sala de concurs se va face în baza cărţii de identitate în original.

**Rezultatul final** va fi afişat în data de **20.09.2018** la sediul Departamentului EAM ASE București şi pe site-ul Academiei de Studii Economice din București.

1. **Tematică şi bibliografie:**

* Tematica:

1. Raportul industrie – agricultura
2. Domenii de proprietate. Structuri de exploatare in agricultura
3. Piata funciara in agricultura

* Bibliografia:

1. Popescu, G., Probleme de politica agrara, Ed. ASE, Bucuresti, 2001
2. Popescu, G., Cooperafia in agricultura, de la argumentul istoric la transferul de cunoastere, Editura Academiei Romane, Bucuresti, 2014
3. **Calendar de organizare a concursului de ocupare a posturilor în cadrul proiectului SUSCHOICE**

|  |  |  |
| --- | --- | --- |
| **Nr. Crt.** | **Perioada** | **Activitate** |
| 1 | 07.09.2018 | Publicare anunţ |
| 2 | 14.09.2018 | Depunerea dosarelor candidaţilor la concurs la Registratura ASE şi verificarea documentelor din dosar |
| 3 | 17.09.2018 | Evaluarea şi selecţia dosarelor de concurs |
| 4 | 17.09.2018 | Afişarea rezultatelor probei de evaluare a dosarelor de concurs la sediul Departamentului EAM ASE București şi pe site-ul Academiei de Studii Economice din București |
| 5 | 18.09.2018 | Depunerea contestaţiilor la evaluarea dosarelor de concurs |
| 6 | 18.09.2018 | Afişarea rezultatelor soluţionării contestaţiilor la sediul Departamentului EAM ASE București şi pe site-ul Academiei de Studii Economice din București |
| 7 | 19.09.2018 | Proba interviului |
| 8 | 19.09.2018 | Afişarea rezultatelor probei interviului la sediul Departamentului EAM ASE București şi pe site-ul Academiei de Studii Economice din București |
| 9 | 20.09.2018 | Depunerea contestaţiilor la proba interviului la Registratura ASE |
| 10 | 20.09.2018 | Afişarea rezultatelor soluţionării contestaţiilor la sediul Departamentului EAM ASE București şi pe site-ul Academiei de Studii Economice din București |
| 11 | 20.09.2018 | Afişarea rezultatelor finale ale concursului |
| 12 | 01.10.2018 | Numirea pe post |

Relaţii suplimentare se pot obţine zilnic între orele 9.00-14.00 la telefon: 0728884611 – prof.univ.dr. Gabriel Popescu sau la sediul Departamentului EAM din ASE București, camera 3008.

Director de proiect,

Prof.univ.dr. Gabriel Popescu

Data,

07.09.2018